Сярод першых гледачоў карціны Першадрук на шырокім экране сталі госці Дня беларускага пісьменства ў Полацку 3 верасня. Цяпер фільм дэманструецца ў Мінску. У Доме кіно прайшлі першыя паказы 1 і 4 верасня, а таксама 4 верасня ў кінатэатры Мір. Сёння фільм можна паглядзець у сталічным кінатэатры Піянер. У Маскве стужка будзе прадстаўлена 27 верасня. У кастрычніцкай афішы фільм запланаваны для паказу ў кінатэатры Кастрычнік (4-га) і Ракета (19-га). Першадрук прыедзе і ў вобласці Беларусі - кінапракатныя арганізацыі ўжо заключаюць дагаворы з Беларусьфільмам.